# *PROJEKTS*

**LATVIJAS REPUBLIKAS MINISTRU KABINETS**

2018. gada Noteikumi Nr. Rīgā (prot. Nr. .§)

**Grozījumi Ministru kabineta 2009. gada 19. maija noteikumos Nr. 450 “Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas”**

*Izdoti saskaņā ar*

*Dabas resursu nodokļa likuma*

*7. panta septīto daļu, 8. panta otrās daļas 11. un 12. punktu,*

*9. panta otrās daļas 10. un 11. punktu, 11.1 panta piekto daļu*

Izdarīt Ministru kabineta 2009. gada 19. maija noteikumos Nr. 450 “Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas” (Latvijas Vēstnesis, 2009, 81. nr.; 2013, 99. nr.; 2016, 251. nr.) šādus grozījumus:

1. Izteikt noteikumu nosaukumu šādā redakcijā:

“Kārtība, kādā piemēro finanšu nodrošinājumu, slēdz un izbeidz nolietotu transportlīdzekļu, iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanas līgumu”

2. Izteikt norādi uz noteikumu izdošanas tiesisko pamatu šādā redakcijā:

“Izdoti saskaņā ar Dabas resursu nodokļa likuma 7. panta septīto daļu, 8. panta otrās daļas 11. un 12. punktu, 9. panta otrās daļas 10. un 11. punktu, 11.1 panta piekto daļu”

3. 1. punktā:

izteikt 1.4. un 1.5. apakšpunktu šādā redakcijā:

“1.4. kārtību, kādā slēdz, groza un izbeidz iepakojuma vai vienreiz lietojamo galda trauku un piederumu apsaimniekošanas līgumu, un līguma grozīšanas nosacījumus;

1.5. kārtību, kādā vienpusēji atkāpjas no iepakojuma vai vienreiz lietojamo galda trauku un piederumu apsaimniekošanas līguma gadījumos, kad:

1.5.1. nodokļa maksātājs, kas pats izveidojis un piemēro izlietotā iepakojuma vai vienreiz lietojamo galda trauku un piederumu apsaimniekošanas sistēmu, vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda ar dienestu noslēgtajā iepakojuma vai vienreiz lietojamo galda trauku un piederumu apsaimniekošanas līgumā ietvertās saistības;

1.5.2. nodokļa maksātājs, kas pats izveidojis un piemēro izlietotā iepakojuma vai vienreiz lietojamo galda trauku un piederumu apsaimniekošanas sistēmu, vai apsaimniekotājs mēneša laikā pēc vides aizsardzību regulējošajos normatīvajos aktos noteiktā termiņa nav iesniedzis dienestam pārskatu vai auditēto pārskatu par izlietotā iepakojuma vai vienreiz lietojamo galda trauku un piederumu apsaimniekošanu un aprēķināto nodokli vai finanšu nodrošinājumu.”;

svītrot 1.6. apakšpunktu;

izteikt 1.7. un 1.8. apakšpunktu šādā redakcijā:

“1.7. kārtību, kādā slēdz, groza un izbeidz videi kaitīgu preču atkritumu apsaimniekošanas līgumu, un līguma grozīšanas nosacījumus;

1.8. kārtību, kādā vienpusēji atkāpjas no videi kaitīgu preču atkritumu apsaimniekošanas līguma gadījumos, kad:

1.8.1. nodokļa maksātājs, kas pats izveidojis un piemēro videi kaitīgu preču atkritumu apsaimniekošanas sistēmu, vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda ar dienestu noslēgtajā videi kaitīgu preču atkritumu apsaimniekošanas līgumā ietvertās saistības,

1.8.2. nodokļa maksātājs, kas pats izveidojis un piemēro videi kaitīgu preču atkritumu apsaimniekošanas sistēmu, vai apsaimniekotājs mēneša laikā pēc vides aizsardzību regulējošajos normatīvajos aktos noteiktā termiņa nav iesniedzis dienestam pārskatu vai auditēto pārskatu par videi kaitīgu preču atkritumu apsaimniekošanu un aprēķināto nodokli vai finanšu nodrošinājumu.”;

svītrot 1.9. apakšpunktu.

papildināt punktu ar 1.10. un 1.11. apakšpunktu šādā redakcijā:

„1) finanšu nodrošinājuma apmēra aprēķināšanas kārtību, finanšu nodrošinājuma minimālo un maksimālo summu;

2) kārtību, kādā iesniedz, pagarina un atjauno finanšu nodrošinājumu.”

4. Svītrot 2. punkta ievaddaļā vārdus “preču un izstrādājumu ”.

5. Izteikt III nodaļas nosaukumu šādā redakcijā:

“**III. Apsaimniekošanas līguma izbeigšana un vienpusēja atkāpšanās no apsaimniekošanas līguma”**

6. Svītrot IV nodaļas nosaukumu.

7. Izteikt 10. punktu šādā redakcijā:

“10. Ja mēneša laikā pēc vides aizsardzību regulējošajos normatīvajos aktos noteiktā termiņa nodokļa maksātājs vai apsaimniekotājs, kas ar dienestu noslēdzis apsaimniekošanas līgumu, nav iesniedzis dienestam pārskatu vai auditētu pārskatu par attiecīgā veida atkritumu apsaimniekošanu un aprēķināto nodokli, dienests 10 darbdienu laikā pēc pārkāpuma konstatēšanas par to sastāda pārbaudes aktu un ir tiesīgs pieņemt lēmumu par apsaimniekošanas līguma izbeigšanu, sākot ar nākamā ceturkšņa pirmā mēneša pirmo dienu.”

8. Papildināt noteikumus ar 10.1 punktu šādā redakcijā:

“10.1 Ja Dabas resursu nodokļa likumā noteiktajos termiņos nodokļa maksātājs, kas pats izveidojis un piemēro izlietotā iepakojuma vai vienreiz lietojamo galda trauku un piederumu vai videi kaitīgu preču atkritumu apsaimniekošanas sistēmu, un iepakojuma vai vienreiz lietojamo galda trauku un piederumu vai videi kaitīgu preču atkritumu apsaimniekotājs, finanšu nodrošinājumu nav atjaunojis un iesniedzis dienestam, dienests ir tiesīgs pieņemt lēmumu par apsaimniekošanas līguma izbeigšanu, sākot ar nākamā ceturkšņa pirmā mēneša pirmo dienu.”

9. Papildināt noteikumus ar V nodaļu šādā redakcijā:

**“V. Finanšu nodrošinājuma iesniegšanas un aprēķināšanas kārtība**

11.1 Nodokļa maksātājs, kas pats izveidojis un piemēro attiecīgā veida atkritumu apsaimniekošanas sistēmu, vai attiecīgā atkritumu veida apsaimniekotājs aprēķina finanšu nodrošinājuma apmēru un dienestam adresētajam iesniegumam pievieno Dabas resursu nodokļa likumā noteikto finanšu nodrošinājuma dokumentu, lai noslēgtu vai pagarinātu apsaimniekošanas līgumu.

11.2 Nodokļa maksātājs vai apsaimniekotājs, iesniedzot dienestam pārskatu vai auditēto pārskatu, pievieno precizēto finanšu nodrošinājumu, ja aprēķinātā nodokļa summa ir izmainījusies vismaz par 10 %.

11.3 Ja nodokļa maksātājam vai apsaimniekotājam ir noslēgti vairāki apsaimniekošanas līgumi, finanšu nodrošinājums jāiesniedz atsevišķi katra apsaimniekošanas līguma noslēgšanai vai pagarināšanai.

11.4 Ja finanšu nodrošinājums tā darbības laikā netiek pieprasīts, nodokļa maksātājs vai apsaimniekotājs 15 darbadienu laikā pirms finanšu nodrošinājuma termiņa beigām to pagarina uz nākamo periodu vai iesniedz jaunu finanšu nodrošinājumu gadījumā, ja nodokļa maksātājs vai apsaimniekotājs izvēlās citu finanšu nodrošinājuma sniedzēju.

11.5 Ja finanšu nodrošinājums tā darbības laikā tiek pieprasīts, nodokļa maksātājs vai apsaimniekotājs atjauno finanšu nodrošinājumu pilnā apmērā un iesniedz to dienestam Dabas resursu nodokļa likumā noteiktajā termiņā.

11.6 Finanšu nodrošinājuma apmēra aprēķināšanas kārtība:

11.61. finanšu nodrošinājuma minimālais apmērs ir 50 000 *euro* gadā;

11.62. finanšu nodrošinājuma minimālo apmēru piemēro nodokļa maksātājam, kas pats izveidojis un piemēro attiecīgā veida atkritumu apsaimniekošanas sistēmu, vai apsaimniekotājam, kura aprēķinātais nodoklis nepārsniedz 4 000 000 *euro* gadā;

11.63. finanšu nodrošinājuma apmēru (Fn), kas pārsniedz 50 000 *euro,* aprēķina pēc sekojošas formulas:

Fn = 70 000 + Cx 0,005, kur

C – aprēķinātais nodoklis par transportlīdzekļiem, iepakojumu un vienreiz lietojamajiem galda traukiem un piederumiem vai videi kaitīgām precēm, kas norādīts iesniegumam pievienotajā attiecīgo atkritumu veidu apsaimniekošanas plānā, pārskatā vai auditētajā pārskatā;

11.64. finanšu nodrošinājuma (Fn) maksimālais apmērs nepārsniedz 100 000 *euro* gadā.”

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards